O‘zbekiston vakillari Hindistonda bo‘lib o‘tgan oziq-ovqat mahsulotlari xalqaro ko‘rgazmasida ishtirok etdi. Foto: Dunyo AA Hindistonning Katta Noida shahrida bo‘lib o‘tgan IndusFood xalqaro ko‘rgazmasida O‘zbekiston vakillari o‘z mahsulotlarini namoyish qildi. "Dunyo" xabariga ko‘ra, mamlakatning qator kompaniyalari tomonidan taqdim etilgan oziq-ovqat va qishloq xo‘jaligi mahsulotlari ko‘rgazma ishtirokchilarida katta qiziqish uyg‘otdi. Mahalliy va xorijiy importchi kompaniyalar, distribyutorlar, supermarketlar tarmog‘i delegatsiyalari qatnashgan tadbirda oziq-ovqat, jumladan, qandolatchilik va yog‘-moy sanoati mahsulotlari, ho‘l va quruq mevalar, sabzavotlar, meva sharbatlari, ziravorlar va keng turdagi boshqa tovarlar namoyish etildi. O‘zbekiston tadbirkorlari ushbu turdagi mahsulotlarni Hindiston va Janubiy Osiyoning boshqa davlatlariga eksport qilish istiqbollarini muhokama qildi, o‘zaro manfaatli kelishuvlarga erishdi.